કોલંબોમાં રમાયેલ ભારત અને શ્રીલંકા વચ્ચેની પાંચમી વન ડે મેચ ભારતે 5-0થી જીતીને સીરિઝ પોતાને નામ કરી છે. શ્રીલંકા સામે રમાયેલ પાંચેય વન ડે મેચ જીતીને ભારતીય ટીમે નવો રેકોર્ડ બનાવ્યો છે. આ ઉપરાંત આ મેચમાં ભારતીય કપ્તાન વિરાટ કોહલીએ પોતાના કરિયરની 30મી સદી ફટકારી હતી. આ સાથે જ તેમણે ઑસ્ટ્રેલિયાના પૂર્વ કપ્તાનના રેકોર્ડની બરાબરી કરી છે. આ પહેલાં આ રેકોર્ડ ઑસ્ટ્રેલિયાના પૂર્વ કપ્તાન રિકી પોન્ટિંગના નામે હતો. રવિવારની મેચ બાદ વિરાટ કોહલીએ વન ડેમાં સૌથી વધુ સદી ફટકારનાર ખેલાડીઓની સૂચિમાં બીજા સ્થાને પહોંચી ગયા છે. હવે તેમની આગળ માત્ર સચિન તેડુંલકર છે. વિરાટ કોહલી આ વર્ષે 18 મેચ રમ્યા છે, જેમાં તેમણે 1000થી પણ વધારે રન બનાવ્યા છે. આ સાથે જ વિરાટ કોહલી 2017માં સૌથી વધુ રન કરનાર ખેલાડી બની ગયા છે.